מומחים שבדים אישרו היום כי מעל 1,000 מטבעות כסף מתקופת הו[[ויקינגים]] התגלו באי השבדי גוטלנד. האוצר שנמצא קבור באדמה על ידי שני אחים תושבי המקום, נקבר במאה ה-10, ומשקלו כ-3 קילוגרם.
סוכנות הידיעות הצרפתית דיווחה כי אדווין סנדבורג בן ה-20 ואחיו בן ה-17 ארוויד חפרו ומצאו את המטבעות בשבוע שעבר, בעזרת שכנם, בגינתו. מרבית המטבעות נמצאו במצב שימור טוב יחסית.
שני האחים ממתינים כעת ל"עמלת מוצא" שמגיעה להם מהממשלה, אם כי סכומה לא ידוע עדיין, מכיוון שערכם של המטבעות לא ברור, ועל כן היא תשולם במועד מאוחר יותר.
מעל 700 אוצרות ויקינגים התגלו באי גוטלנד, אשר שוכן על חופה המזרחי של שבדיה. המטמון הוויקינגי הגדול ביותר שנמצא עד כה התגלה על האי ב-1997. הממצאים העלו מטבעות ותכשיטים, במשקל של מעל 65 קילוגרמים של כסף ו-20 קילוגרמים של ברונזה. הממשלה העניקה למוצאים הישרים של האוצר ההוא 290 אלף דולר.